《雨霖铃》
元代·宋德方

高山流水。叹知音者，世间能几。终南万里，烟霞归去也，岁云暮矣。

拄杖药炉经卷，除此外、有何行李。乐恬淡、清静家风，一片灵台莹如洗。

就中妙处因师指。下工夫、战退无常鬼。匣藏三尺神剑，霹雳响、火龙飞起。

天下升平无事，白云间、笑傲而已。名利客，不信长生，奔走红尘里。

作者简介：（1183—1247）蒙古莱州（今山东掖县）人，字广道，号披云子。尝从丘处机西游。隐居太原昊天观，凿石洞七龛，有石刻像，自作赞。元初，赠元通披云真人。